**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  28 – 1 – 2025

**ΑΜΑΡΟΥΣΙΟΥ Αρ. Πρ.:** 36

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [www.syllogosekpaideutikonpeamarousiou.gr](http://www.syllogosekpaideutikonpeamarousiou.gr)

**ΠΡΟΣ**

**ΥΠΑΙΘΑ, Περιφερειακή Δ/νση Πρ. & Δευτ. Εκπ/σης Ατικής, Δ/νση Π. Ε. Ανατ. Αττικής**

**Κοινοποίηση: Σύλλογο Εκπ/κών Π. Ε. Ανατ. Αττικής « Ο Σωκράτης», Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

# Απαράδεκτη πειθαρχική Δίωξη σε δασκάλα επειδή τόλμησε να υπερασπιστεί δημόσια την απρόσκοπτη πρόσβαση μαθητή στην εκπαιδευτική διαδικασία!

Τον περασμένο Νοέμβριο, με ανακοίνωσή του ο Σύλλογος Εκπ/κών Π. Ε. «Ο Σωκράτης» σε ανακοίνωση του κατήγγειλε το ανεπίτρεπτο, για τον 21ο αιώνα γεγονός, ότι μαθητής απείχε της εκπαιδευτικής διαδικασίας για πάνω από 1 μήνα, γιατί δεν καλύφθηκε το κενό Σχολικής Νοσηλεύτριας, άκρως αναγκαία,  ώστε το παιδί να μπορεί με ασφάλεια να βρίσκεται στο σχολείο του. Η δασκάλα του 7ου Δημοτικού Σχολείου Αχαρνών, **Σοφία Καψαλάκη**,  μίλησε τότε δημόσια, ως μέλος του Συλλόγου Εκπαιδευτικών Π. Ε. Αν. Αττικής «Ο Σωκράτης», για τις επιπτώσεις που έχει για το παιδί η μακρόχρονη απουσία του, από το φυσικό και κοινωνικό του περιβάλλον, για την ψυχοκοινωνική εξέλιξη του και μαθησιακή του πορεία.

**Τρεις μήνες σχεδόν μετά ασκείται πειθαρχική δίωξη στην εκπαιδευτικό για το παραπάνω γεγονός!!!** Οι όποιες αναφορές της διοίκησης σε παραγράφους του νόμου δεν αρκούν για να συγκαλύψουν τις τεράστιες ευθύνες που φέρει η Πολιτεία και οι αρμόδιοι φορείς για το γεγονός ότι όχι μόνο δεν προσλήφθηκε σχολική Νοσηλεύτρια στο σχολείο αλλά και ότι ο μαθητής υποχρεωτικά μεταφέρθηκε σε άλλη σχολική μονάδα, εκτός γεωγραφικών ορίων!

**Το Δ. Σ. του Συλλόγου Εκπαιδευτικών Π. Ε. Αμαρουσίου εκφράζει τη συμπαράστασή του στη συναδέλφισσα και καταγγέλλει απερίφραστα ότι οι αρμόδιες υπηρεσίες του ΥΠΑΙΘΑ, στοχεύοντας στον εκφοβισμό και φίμωση κάθε φωνής που αντιστέκεται στο παραπέρα «ξεχαρβάλωμα» της παρεχόμενης δημόσιας εκπαίδευσης, ασκεί πειθαρχική δίωξη στη δασκάλα γιατί τόλμησε (!!!) να υπερασπιστεί δημόσια την απρόσκοπτη πρόσβαση μαθητή στην εκπαιδευτική διαδικασία! Πρακτική άλλωστε  που ακολουθείται για όλους τους εκπαιδευτικούς που, αντιμετωπίζοντας το επάγγελμά τους ως λειτούργημα, βάζουν στο προσκήνιο τα μορφωτικά δικαιώματα και ανάγκες των μαθητών μας.**

– Καλούμε εκπαιδευτικούς, σωματεία εκπαιδευτικών, συλλόγους γονέων και μαζικούς φορείς να εκφράσουν την αλληλεγγύη τους στην εκπαιδευτικό και να καταδικάσουν τη δίωξή της.

– Καλούμε τη Δ.Ο.Ε. να πάρει θέση.

– Απαιτούμε την παύση της δίωξης.

